open-index/open-wikipedia-markdown huggingface dataset:
Godina pet careva

**Godina pet careva** je naziv za period političke nestabilnosti i građanskih ratova u Rimskom Carstvu izazvan smrću Komoda, posljednjeg cara Antoninske dinastije, a koji je trajao od 193. do 197. Ime je dobio po tome što je godine 193. čak pet ličnosti proglašeno za rimske careve, iako su samo trojica uspjela preuzela vlast u Rimu, odnosno kao carevi biti priznati od Senata. Period je završio pobjedom Septimija Severa koji je osnovao Seversku dinastiju, pod kojom će Carstvo uživati nekoliko decenija relativne stabilnosti.

Komod je ubijen 31. decembra 192. a sljedeći dan je Senat gradskog prefekta Pertinaksa proglasio novim carem. Pertinaks, međutim, nije uživao popularnost pripadnika Pretorijanske garde koja se protiv njega pobunila i ubila ga 28. marta. Isti dan su njeni pripadnici organizirali aukciju za carsku krunu. Njen pobjednik je bio Didije Julijan. Istovremeno su, nezavisno jedan od drugog, carevima uz podršku trupa sebe proglasili guverneri tri provincije - Klodije Albin u Britaniji, Septimije Sever na Balkanu i Pescenije Niger u Siriji. Sever je bio najbliži Rimu i prvi tamo stigao sa svojim legijama u junu 193. gdje je potvrđen za cara. Potom je sklopio sporazum sa Klodijem Albinom, koji je odustao od vlastitog marša na Rim kada mu je Sever dao titulu Cezar, učinivši ga formalnim suvladarom i nasljednikom.

Pescenije Niger, koji je iza sebe imao snažnu podršku istočnih provincija, predstavljao je daleko veći problem. Sa svojim trupama je krenuo marširati na Rim te se iskrcao na Balkan, zauzevši Bizantij. Međutim, Sever je munjevito reagirao, iskrcavši se u Maloj Aziji gdje ga je u bitkama kod Kizika i Niceje natjerao na povlačenje, a potom godine 194. potpuno porazio u bitci kod Isa. Sever se potom zadržao na Istoku, nastojeći kazniti Parte i njihovog kralja Vologasa V zato što su podržali Nigera.

Tu zauzetost je odlučio iskoristiti Albin koji se krajem 195. iznenada iskrcao u Galiji i počeo regrutirati legije za vlastiti marš na Rim. Podršku mu pružile legije iz Hispanije, dok su legije iz Germanije ostale neutralne. Sever je bio prisiljen vratiti se u Rim i organizirati veliku vojsku. Konačno je u februaru 197. u bitci kod Lugdunuma Albinova vojska potpuno uništena, te su tako građanski ratovi završili.

## Veze
* Godina četiri cara
* Godina šest careva

## Vanjske veze
* Pertinax, De Imperatoribus Romanis
* Didius Julianus, De Imperatoribus Romanis
* Septimius Severus, De Imperatoribus Romanis
* Pertinax , Livius
* Didius Julianus , Livius
* Titus Flavius Sulpicianus , Livius
Pete Postlethwaite

**Peter William Postlethwaite**, OBE (fonetski:ˈpɒsəlθweɪt; 7. februar 1946 2. januar 2011) bio je engleski glumac poznat po zapaženim karakternim ulogama u nizu holivudskih filmova.

## Filmografija

* *[[Afternoon Off]]* (1979) (TV)
* *[[A Private Function]]* (1984)
* *[[Coast to Coast (Steve Morse album)|Coast To Coast]]* (1987)
* *[[Distant Voices, Still Lives]]* (1988)
* *[[Tumbledown]]* (1988) (TV)
* *[[Treasure Island (1990 film)|Treasure Island]]* (1990) (TV)
* *[[Hamlet (1990 film)|Hamlet]]* (1990)
* *[[Zorro (1990 TV series)|Zorro]]* (1990) (TV episode "The Marked Man").
* *[[The Grass Arena]]* (1991)
* *[[Alien 3]]* (1992)
* *[[Split Second (1992 film)|Split Second]]* (1992)
* *[[The Last of the Mohicans (1992 film)|The Last of the Mohicans]]* (1992)
* *[[In the Name of the Father (film)|In the Name of the Father]]* (1993)
* *[[Anchoress (film)|Anchoress]]* (1993)
* *[[Sharpe's Company (TV programme)|Sharpe's Company]]* (1994) (TV)
* *[[Suite 16]]* (1994)
* *[[Sharpe's Enemy (TV programme)|Sharpe's Enemy]]* (1994) (TV)
* *[[Martin Chuzzlewit (TV series)|Martin Chuzzlewit]]* (1994) (TV)
* *[[The Usual Suspects]]* (1995)
* *[[When Saturday Comes (film)|When Saturday Comes]]* (1996)
* *[[Brassed Off]]* (1996)
* *[[Dragonheart]]* (1996)
* *[[James and the Giant Peach (film)|James and the Giant Peach]]* (1996)
* *[[Romeo + Juliet]]* (1996)
* *[[Amistad (film)|Amistad]]* (1997)
* *[[Bastard (Bandyta)]]* (1997)
* *[[Crimetime (film)|Crimetime]]* (1997)
* *[[The Lost World: Jurassic Park]]* (1997)
* *[[Among Giants]]* (1998)
* *[[Lost for Words (1999 film)|Lost for Words]]* (1999)
* *[[Wayward Son]]* (1999)
* *[[Animal Farm (1999 film)|Animal Farm]]* (1999)
* *[[The Divine Ryans]]* ([1999)
* *[[The Sins]]* (2000) (TV)
* *[[Rat (film)|Rat]]* (2000)
* *[[The Shipping News (film)|The Shipping News]]* (2001)
* *[[Strange Bedfellows (2004 film)|Strange Bedfellows]]* (2004)
* *[[Dark Water (2005 film)|Dark Water]]* (2005)
* *[[Æon Flux (film)|Æon Flux]]* (2005)
* *[[The Constant Gardener (film)|The Constant Gardener]]* (2005)
* *[[The Omen (2006 film)|The Omen]]* (2006)
* *[[Closing the Ring]]* (2007)
* *[[Liyarn Ngarn]]* (2007)
* *[[Solomon Kane (film)|Solomon Kane]]* (2008)
* *[[Criminal Justice (TV series)|Criminal Justice]]* (2008) (TV)
* *[[The Age of Stupid]]* (2009)
* *[[Ironclad (film)|Ironclad]]* (2010)
* *[[Clash of the Titans (2010 film)|Clash of the Titans]]* (2010)
* *[[Inception (film)|Inception]]* (2010)
* *[[The Town (2010 film)|The Town]]* (2010)
* *[[Killing Bono]]* (2011)

## Reference

## Vanjske veze



U Wikimedijinom spremniku nalazi se još materijala vezanih uz temu:
******


*
Berovsko jezero

**Berovsko jezero** (makedonski: *Беровско езеро*) ili **Ratevsko jezero**, je umjetno jezero izgrađeno u istočnoj Makedoniji pored gradića Berova u neposrednoj blizini Bugarske granice. 

## Geografske-geološke karakteristike
Berovsko jezero izgrađeno je 1970. godine podizanjem 60 metarske brane na *Ratevskoj reci* (Berovska reka) kod predjela Linakot u Maleševskoj planini .
Jezero je izgrađeno da se osiguraju dovoljne količine pitke vode za obližnja naselja Berovo i Pehčevo. Berovsko jezero udaljeno je 7 km od gradića Berova, dugo je 2,5 km, sa prosječnom širinom od 0,5 km. Leži na nadmorskoj visini od 986 m, površina jezera je 0,75 km².

Jezero je okruženo bjelogorično-crnogoričnom šumom. Pokraj jezera podignut je restoran sa bungalovima, a uz njega turističko vikend naselje sa kućama za odmor, kojih je sad toliko da predstavljaju problem zbog fekalnih voda koje ispuštaju u jezero.

## Izvori

## Vanjske veze
* Astrokamp Berovsko jezero na stranicama Astronomija.com 
* Berovovsko jezero mjesto mira
* Fotogalerija sa Berovskog jezera na stranicama Blic magazina 
* Video na stranicama Berovsko-ezero.info
Maleševska planina

**Maleševska planina** (, ), rijeđe **Maleš-planina** (), je granična planina između Makedonije i Bugarske. Prostire se na istoku Makedonije i na jugozapadu Bugarske. 

## Geografske-geološke karakteristike
Maleševska planina je dio planinskog masiva Osogovo-Belasica, taj masiv u Bugarskoj zovu *Granične planine*. Najviši vrh Maleševske planine je Iljov vrh ili Džami Tepe sa 1803 m, ostali vrhovi su Tri groba, Kresna, Pogledec, Moravski vrh.

Granica planine na istoku je rijeka Struma, sa zapada je to rijeka Bregalnica, na sjeveru granicu tvore Sušička i Lubiševska rijeka, a sa juga je to rijeka Lebnica.
Vrhovi Maleševske planine nižu se uz granicu, veći dio planine pripada Bugarskoj.

## Literatura
* Николов, В., Йорданова, М. Планините в България, София, 1997, стр.128-130.
Kitovi zubani

**Kitovi zubani** (lat. *Odontoceti*) su jedan od dva podreda kitova (Cetacea). Suprotno od kitova usana oni imaju zube u čeljustima. Oni su svi mesožderi koji se hrane pretežno ribama i glavonošcima, a u nekim slučajevima love i morske sisavce.

## Anatomija
Većina kitova zubana su puno manji od kitova usana. Samo jedna porodica iz ove grupe, ulješura se ubraja u velike kitove. Osim veličinom, od kitova usana se razlikuju i po tome, što imaju samo jedan nosni otvor a ne dva, kao usani.

Različite vrste ovih kitova imaju i sasvim različito izražene zube. Mnogi zubani imaju veliki broj zubi, sve do stotinjak kod nekih vrsta dupina, dok narval ima jedan vrlo dugačak zub, kao kljovu. I mužjaci gotovo bezubih kljunastih kitova imaju bizarno oblikovane zube.

## Ponašanje
### Kretanje
Većina kitova zubana su vrlo brzi plivači. Neke male vrste ponekad jašu na valovima, recimo, na valovima koje za sobom ostavljaju brodovi. Posebno često se tako viđa dupine, koji su uz to poznati i po svojim akrobatskim skokovima.

### Glasanje
Kod zubana glasanje ima vrlo važnu ulogu. Pored brojnih zviždukavih glasova pomoću kojih međusobno komuniciraju, oni se koriste i ultrazvukom za eholociranje, poput radara. Ovo im je osjetilo izuzetno važno u lovu.

### Socijalno ponašanje
Kitovi zubani žive u grupama od nekoliko pa do petnaestak jedinki. Ove "škole" se mogu povremeno okupiti u grupe velike i do tisuću jedinki. Ovi su kitovi sposobni za vrlo kompleksno ponašanje kao što je, recimo, međusobna suradnja u lovu na jata riba. U zatočeništvu, neke vrste pokazuju iznimno veliku sposobnost učenja, zbog čega ih zoolozi svrstavaju među najinteligentnije životinje uopće.

## Taksonomija
Kitove zubane se dijeli na devet porodica:
* Ulješure (Physeteridae)
* Kljunasti kitovi (Ziphiidae)
* Indijski riječni dupini (Platanistidae)
* Kineski jezerski dupini (Lipotidae) 
* La Plata riječni dupini (Pontoporiidae)
* Boto (Iniidae) 
* Bijeli kitovi (Monodontidae)
* Pliskavice (Phocoenidae)
* Oceanski dupini (Delphinidae)

Postoje mnoge naznake, da se neke od ovih porodica svrstaju u nadporodice. No, prilično sigurno je samo, da su 
porodice oceanskih dupina, pliskavica i bijelih kitova međusobno srodne. Njih se ponekad obuhvaća zajedno u grupu *[[Delphinidae]]*. Suprotno tome, pokušaji da se Indijski, Kineski (koji se često naziva još i Baiji), La Plata, i Boto (koji se često naziva još i amazonskim dupinom) dupini svrstaju zajedno u grupu riječnih dupina nisu održivi. Ovim vrstama je zajedničko samo to što žive u slatkim vodotocima, no sasvim sigurno su se razvili neovisno jedni od drugih. Ulješure i kljunasti kitovi su vjerojatno prvobitne porodice kitova zubana, i nemaju bližih srodničkih veza s nijednom drugom porodicom.

## Ljudski utjecaj
Ulješure su dugo bile izlovljavane za potrebe industrije. Dok se neke manje vrste još uvijek izlovljavaju, većina vrsta su ugrožene prije svega jalovim ulovom. Kod lova na tune se u mrežama utapaju tisuće oceanskih dupina, postajući tako jalovi ulov. Ne koristi nikom, a silno šteti vrstama koje pri tome stradavaju.
Glatki kitovi

**Glatki kitovi** (lat. *Balaenidae*) ili, kako ih neki još zovu, **pravi kitovi** su jedna od porodica kitova usana. Ime su dobili jer na grlu i početku prsiju nemaju nabore, odnosno brazde kao što ih imaju brazdeni kitovi. U ovu porodicu se svrstavaju četiri vrste koje sve spadaju u skupinu velikih kitova.

Obilježavajuće za ovu porodicu je da svi imaju vrlo velike glave koje čine gotovo jednu trećinu ukupne dužine životinje. Donja čeljust im je na neobičan način isturena prema naprijed, tako da kad životinja ima zatvorena usta, donja čeljust mu je isturena preko gornje. Nemaju leđnu peraju. Oko 700 usi je dugo i savitljivo, kod zatvorenih ustiju, one se savijaju prema natrag i nalaze mjesto u usnoj šupljini. Anatomska osobitost im je sraštenost sedam vratnih kralježaka tako da čine jednu kost. 

Dok raniji izvori u ovu porodicu ubrajaju samo tri ili čak dvije vrste, danas se smatra da su to četiri vrste, a prema nekim mišljenjima i pet. Nejasnoće dolaze otuda što neki autori smatraju da je patuljasti glatki kit vrsta ove porodice, a drugi autori ga smatraju samostalnom porodicom. Osim toga, tri vrste iz roda *Eubalaena* su se ranije smatrale jednom ili, eventualno dijelile na dvije vrste. U modernoj sistematici se smatra da ova porodica ima slijedeće vrste:
* rod *Balaena*
:* *Balaena mysticetus*, Grenlandski glatki kit
* rod *Eubalaena*
:* *Eubalaena glacialis*, Crni glatki kit
:* *Eubalaena japonica*, ponekad i *Eubalaena sieboldi*, Pacifički glatki kit
:* *Eubalaena australis*, Južni glatki kit

Glatki kitovi su bili prvi veliki kitovi koji su bili masovno izlovljavani. Zbog njihove male brzine, jer im je tijelo nakon uginuća plivalo na površini vode kao i radi velike količine ulja i usi bili su omiljena meta komercijalnog kitolova. Kao posljedica tog nesmiljenog lova došlo je do sloma čitavih populacija koje se i nakon prestanka kitolova još uvijek tek polagano oporavljaju.

zh-min-nan:Chiàⁿ hái-ang
Pliskavice

**Pliskavice** (lat. *Phocoenidae*) su porodica malih kitova zubana sa šest vrsta unutar četiri roda. Srodni su s dupinima, no u nizu anatomskih osobina se od njih razlikuju. Posebno je karakterističan oblik glave i zubi. U Europi je najpoznatija perajasta pliskavica (*Phocoena phocoena*), koja živi u Sjevernom i Baltičkom moru.

## Anatomija
Dužina tijela do 2,5 m pliskavice svrstava među male kitove, a Kalifornijska pliskavica je svojom maksimalnom dužinom do 1,5 m jedna od najmanjih. Pliskavice imaju zbijeno tijelo s okruglom glavom i tupom njuškom bez kljuna. U čeljustima imaju do 120 lopatastih zubi. Leđna peraja im je trokutasta i smještena je iza sredine tijela, jedino bezperajasta pliskavica ju uopće nema.

## Rasprostranjenost
Ova porodica nastanjuje sve oceane zadržavajući se ipak pretežno uz obale. Prednost daju morima sjeverne polutke, samo dvije od šest vrsta žive na južnoj polutki. Glatka pliskavica se može sresti i u nekim rijekama, primjerice u Jangceu.

## Ponašanje
Pliskavice love najčešće ribe, no hrane se i glavonošcima i rakovima. Žive u grupama do desetak jedinki, ali se mogu okupiti i u grupe od više stotina. Između sebe se sporazumijevaju različitim kliktavim i zviždavim tonovima. Kao i drugi kitovi zubani, i pliskavice se koriste ultrazvukom i eholokacijom. Pliskavice su brzi plivači, tako se Dallijeva pliskavica s brzinom od 55 km/h ubraja u najbrže kitove. No, njihovi su skokovi manje akrobatski nego oni koje izvode oceanski dupini.

## Klasifikacija
* rod *Phocoena*
** *Phocoena phocoena*, perajasta pliskavica
** *Phocoena sinus*, Kalifornijska pliskavica
** *Phocoena spinipinnis*, Burmeisterova pliskavica
* rod *Neophocaena*
** *Neophocaena phocaenoides*, bezperajasta pliskavica
* rod *Phocoenoides*
** *Phocoenoides dalli*, Dallijeva pliskavica
* rod *Australophocaena*
** *Australophocaena dioptrica*, šarena pliskavica

## Utjecaj čovjeka
Pliskavice se često love za jelo ili ih se koristi kao mamac za druge vrste morskih životinja. Dodatno, populacija je desetkovana jalovim ulovom ribarskim mrežama. Jedna od najugroženijih vrsta kitova je kalifornijska pliskavica jer živi na ograničenom području koje je uz to vrlo industrijalizirano. Vrlo slična situacija je i s populacijom pliskavica koje žive u baltičkom moru. Jedna od mogućnosti da se spriječi jalovi izlov pliskavica je korištenje pingera.

Pliskavice se rijetko drže u delfinarijima, jer su daleko manje popularne od dupina, a i puno je kompliciranije njihovo držanje u zatočeništvu.

## Drugi projekti
Wonder Woman

**Wonder Woman** (na engleskom doslovno: "Žena čudo") je fiktivni lik superheroine koju je stvorio William Moulton Marston i koja pripada univerzumu DC Comics. Prvi put se pojavila u decembru 1941. u stripu objavljenom u All Stars Comics #8, a njene pustolovine DC objavljuje u svojim stripovima - uz kraći prekid 1986. godine - do današnjeg dana.
Wonder Woman je Amazonka (temeljena na Amazonkama iz grčke mitologije) obdarena nadljudskom snagom, super-brzinom, super-izdržljivošću i mogućnošću leta. Izuzetno je vješta u borbi prsa o prsa i dobro se snalazi u taktici. Također posjeduje životinjsku lukavost i sposobnost razumijevanja životinja, što je u prošlosti prikazivano kao sposobnost komunikacije sa životinjama. Posjeduje Laso istine kojim prisiljava njime uhvaćene osobe da govore istinu, par neuništvih narukvica, tijaru koja služi kao projektil i nevidljivi avion.

S obzirom da je njen lik stvoren u vrijeme Drugog svjetskog rata u SAD, Wonder Woman se ispočetka sukobljavala s vojnim snagama Osovine kao i nizom supernegativaca. Nakon što se rat završio, dio njenih pustolovina se i dalje bavio drugim svjetskim ratom, dok su druge bile smještene u suvremeno doba. Wonder Woman se također pojavljivala u stripovima o Justice Society (od 1941) kao i Justice League (od 1960). Wonder Woman, koji mnogi smatraju fizički najatraktivnijom strip-superheroinom je sa vremenom dobila status feminističke ikone.

Osim u stripovima, lik Wonder Woman je stekla i popularnost zahvaljujući TV-seriji 1970-ih u kojoj je njen lik tumačila Lynda Carter, kao i animiranim serijama *[[Super Friends]]* i *[[Justice League (TV serija)|Justice League]]*. 2016. se u tumačenju Gal Gadot pojavila kao lik u *[[Batman v Superman: Dawn of Justice]]*, filmu iz ciklusa DC Extended Universe kojem pripada i film *[[Wonder Woman (film, 2017)|Wonder Woman]]* iz 2017. gdje je glavna protagonistica.

## Vanjske veze
* Wonder Woman Official website  at DC Comics.com
* Origin story of Wonder Woman  at DC Comics.com
* Carol A. Strickland's Wonder Woman site 
* AmazonArchives.com 
* Wonder of Wonders
* 
*
Justice League

**Justice League** (na engleskom: "Liga pravde"), također poznata kao **Justice League of America** ("Liga pravde Amerike") ili **JLA**, je fiktivni tim superheroja koji se pojavio u stripovima u izdanju DC Comics.

Prvi put se pojavila u časopisu *[[The Brave and the Bold]]* #28 (februar/mart 1960) i originalno sastojala od likova kao što su Superman, Batman, Wonder Woman, Flash (Barry Allen), Green Lantern (Hal Jordan), Aquaman i Martian Manhunter. Sastav se sa godinama mijenjao tako da su članovi bili Green Arrow, Atom, Hawkman, Hawkgirl, Black Canary, Zatanna, Captain Marvel, Plastic Man, Elongated Man, Red Tornado, drugi Zeleni obadi kao i brojni drugi. Tim je u oktobru 1960. dobio vlastiti strip-naslov kada je izdan prvi časopis, a posljednji (#261) u aprilu 1987. Kroz godine su se isprofilirale brojne verzije i sekcije tima kao Justice League America, Justice League Europe, Justice League International, Justice League Task Force, Justice League Elite i Extreme Justice.

Zahvaljujući tome što je sadržavaju najpopularnije DC-ove likove, Justice League je i sam bio popularan kao koncept. On je kasnije korišten u klasičnoj animiranoj seriji *[[Super Friends]]* (1973–1986), kao i nikada produciranoj igranoj seriji *[[Justice League of America (TV film)|Justice League of America]]*, animiranoj seriji *[[Justice League (TV serija)|Justice League]]* (2001–2004) i *[[Justice League Unlimited]]* (2004–2006).

## Vanjske veze
* Justice League of America  at DC Comics.com
* The Origin Story of the Justice League of America  at DC Comics.com
* Justice League of America at Toonopedia
* ''Justice League Unlimited''  at Cartoon Network
* "A Monumental Move"  (April 5, 2007) WizardUniverse.com - Writer Brad Meltzer discusses the origins and implications of the JLA's new HQ
* The Justice League Library 
* 
* A site about the JLA 
* "Super-Exiles of Earth" (''JLA'' #19, May 1963)
Lynda Carter

**Lynda Carter** (24. jul 1951 -) je američka glumica i muzičarka, koja je godine 1972. osvojila titulu Miss World USA, ali koja je daleko poznatija po naslovnoj ulozi u popularnoj TV-seriji *[[Wonder Woman (TV serija)|Wonder Woman]]*.

## Izvori

## Vanjske veze



U Wikimedijinom spremniku nalazi se još materijala vezanih uz temu:
******


* Official Site 
* Official YouTube Channel
* 
* Fan Site
*
Sveti Jovan Kaneo

**Sveti Jovan Kaneo** (makedonski: *Свети Јован Канео*) je mala i vjerojatno najpitoresknija crkva kod ribarskog sela Kaneo u neposrednoj blizini grada Ohrida, na hridi iznad Ohridskog jezera u Republici Makedoniji.

Crkva je posvećena autoru Evanđelja po Ivanu - sv. Jovanu Teologu. Točan datum izgradnje crkve ostaje 
nepoznanica, ali dokumenti s pojedinostima o crkvenoj imovini sugeriraju da je sagrađena prije 1447 godine. Arheolozi vjeruju da je crkva izgrađena nešto prije uspona Otomanskog carstva vrlo vjerojatno u 13. st.. Radovi na restauraciji crkve 1963-1964 godine doveli su do otkrića fresaka u kupoli crkve.

## Historija crkve

Crkva ima tlocrt pravilnog križa. Arhitekt crkve je nepoznat, ali se drži 
da je on bio pod utjecajem armenske crkvene arhitekture. Crkva je temeljno obnovljena u 14. stoljeću, nešto prije dolaska Turaka u Makedoniju. Za osmanskih vremena crkva je počela propadati, tako da je vjerojatno potpuno napuštena u razdoblju 17. st. - 19. st., zbog toga je propao najveći dio fresaka. Crkva je obnovljena u 19. st., tad su obnovljeni stropovi, dograđen je narteks i izgrađen zvonik. Ove prigradnje su porušene za temeljne restauracije objekta 1963-1964 godine.

Drveni ikonostas koji dijeli unutrašnjost crkve je iz 20. stoljeća.
Iz bizantskih vremena je freska Krista Pantokratora (vladara) naslikana u kupoli crkve. Većina ostalih fresaka u crkvi je iz 20. st. iz vremena restauracije objekta. Od freski se ističe ona na kojima je lik *sv. Klimenta Ohridskog* (čiji se manastir, sv. Pantelejmon, nalazi u blizini crkve) u pratnji prvog Ohridskog episkopa *sv. Erasma Lihnidskog* (Ohridskog).

## Izvori

## Vanjske veze
* O crkvi sv.Jovan Kaneo na stranicama macedonia.com
* O crkvi sv.Jovan Kaneo na portalu Ohrid.org.mk
Antički teatar u Ohridu

**Antički teatar u Ohridu** je drevni grčki teatar iz helenističkog razdoblja, koji se nalazi u Ohridu, Republika Makedonija.

To je jedini helenistički tatar u Republici Makedoniji (ostala tri u Scupiu, Stobiu i Heraclei Lyncestis) su iz rimskih vremena. Ostalo je nejasno koliki je bio kapacitet tog teatra (broj sjedala), jer danas sačuvan samo donji dio teatra.

## Historija
Teatar je izgrađen oko 200. pne. Taj teatar na otvorenom ima savršen položaj, između dva brežuljka koja ga okružuju i drže zaštićenim od vjetrova, koji bi mogli ometati akustiku tokom predstave.
Sa njega se pruža prekrasan pogled na Ohridsko jezero i Planinu Galičicu. Nakon rimskog osvajanja grada, teatar je pretvoren u arenu za borbe gladijatora. Daljnja sudbina nije nam poznata, vjerojatno je napušten nakon zabrane gladijatorskih igara za cara Konstantina Velikog 325 godine.

Prve pretpostavke o postojanju antičkog teatra iznio je ruski historičar umjetnosti *Kondakov* 1900 godine. On je te smjele teze iznio na osnovu bogate kiparske dekoracije koja je bila pronađena na mnogim lokacijama po gradu (dijelovi sjedala, arhitravi). Još kada je vidio dva reljefa Dioniza i muza, u inventaru ohridske crkve *sv. Bogorodice Bolničke*, a koji su uvijek išli uz teatarske predstave, bio je potpuno uvjeren da su bili dijelovi antičkog teatra.

Ali kazalište je zapravo otkriveno gotovo slučajno, 1935 godine od strane srpskog arheologa *Nikole Vulića* u središnjem dijelu Ohrida - Varoš. 

Daljnja arheološka istraživanja i iskapanja tokom 1959-1960 pod vodstvom ohridskog arheologa *Vasila Lahtova*, iznijela su na svijetlo dana dijelove helenističkog teatra. No antički teatar, ispod Samuilove tvrđave i blizu Gornje porte ohridskog Starog grada, konačno je „izronio na svijelo dana” za vrijeme arheoloških iskapanja 1999 - 2001 godine.

Jedno od značajnijih novijih otkrića u ovom teatru su imena posjetioca, urezana u sjedišta – vjerojatno onih gostiju koji su imali pretplatu za predstave u teatru. 
* Danas taj prostor služi za razne namjene, ali najviše za predstave *Ohridskog ljeta*, tradicionalne međunarodne kulturne manifestacije.

## Izvori

## Vanjske veze

* Spomenici na kulturata od Praistorijata i Antichkiot period, Ohrid niz Istorijata
Samuilova tvrđava u Ohridu

**Samuilova tvrđava u Ohridu** (makedonski: *Самуиловата тврдина*) je utvrda iznad starog dijela grada Ohrida, u Republici Makedoniji. 

U njoj se nalazio glavni grad Samuilove države, vjeruje se da najveći dio njenog 
današnjeg izgleda potječe upravo iz tog vremena - 1018.

Utvrda se nalazi na dva brda čiji se vrhovi uzdižu od 90 do 50 m iznad Ohridskog jezera, koje pruža prirodnu zaštitu južnoj strani utvrde. Tvrđava je s tri strane; zapadne, sjeverne i istočne, utvrđena bedemima različite visine (ovisno o terenu).

Danas je tvrđava povijesni spomenik, jedna od glavnih turističkih atrakcija grada Ohrida. Tvrđava je temeljno renovirana 2003. godine.

## Historija utvrde

Na području današnjeg Ohrida, još za drevne Grčke postojao je grad 
**Lihnidos** čije se središte nalazilo na prostoru današnje tvrđave (Gornji grad) o čemu 
svjedoče brojni arheološki nalazi.
Jaka utvrda u *Lihnidosu* prvi put se spominje u bizantskoj kronici Ivana Malalasa oko 476 godine kad ju je ostrogotski kralj Teodorik Veliki neuspješno pokušao zauzeti.

Nakon osnutka Samuilovog carstva nova prijestolnica njegova carstva (nakon Prespe) postao je Ohrid koji je tad utvrđen bedemima. 
Nakon propasti Samuilovog carstva, utvrdu zauzima 1018 godine 
bizantski car Bazilije II. Nakon toga utvrda prelazi iz ruke u ruku između Bugara i Bizanta, potom je osvajaju Normani na svom pohodu na Balkan.
Srpski kralj Dušan je zauzima 1334 
godine, i od tad je utvrda u srpskim rukama sve do smrti Kraljevića Marka 1394 godine, tada je utvrda mirnim putem pala u osmanske ruke. 

Tvrđava je višestruko renovirana i dograđivana još od vremena Bizanta, preko otomanskih vremena do danas.

Prema najnovijim arheološkim iskapanjima i saznanjima koje su proveli 
makedonski arheolozi, izgleda da je tvrđava sagrađena na mjestu starije utvrde, iz 4. vijek pne. , koju je vjerojatno sagradio kralj Filip II Makedonski.. 

Do sada su arheolozi pronašli ostatke utvrđenog zida i kula koje potječu iz rane antike. 
Naučni dokaz za svoje tvrdnje pronašli su i u zapisu iz Liviusa iz 208. pne. u kojem se spominje *Tvrđava Lihnidos*.

## Izvori

## Vanjske veze

* O Samuilovoj tvrđavi na stranicama arheologija.fr.gr
Manastir Sveti Naum

**Sveti Naum** je manastir u Makedoniji, na jugoistočnoj obali Ohridskog jezera.

Manastir je pred kraj svojeg života 895. osnovao *Sv. Naum*, suradnik *Sv. Klimenta Ohridskog*.

Manastirska crkva originalno posvećena Sv. arhanđelima Mihaelu i Gabrijelu, podignuta je 900 g.

U manastiru je proveo posljednje godine svog života *Sv.Naum*, te je tu i pokopan 910. godine.

Manastir i crkva, doživjeli su tokom vremena, brojne preinake, današnji izgled crkve potječe iz 16. st., sa brojnim preinakama iz kasnijih stoljeća i restauracijama iz 20. st..

Manastir više nije u vjerskoj funkciji, već je pretvoren u muzejsko turistički objekt, samo se manastirska crkva koristi kao vjerski objekt.

Udaljen je 29 kilometara južnije od Ohrida, neposredno uz albansku granicu, na visokoj stijeni iznad jezera.

Zbog atraktivnog izgleda, popularna je izletnička destinacija, tako da je uz njega podignut hotel i ugostiteljski objekti.

U neposrednoj blizini nalaze se izvori Crnog Drima (najveći i najatraktivniji dotok vode u Ohridsko jezero). Oni se sastoje od 30 podvodnih i 15 površinskih izvora (ukupni kapacitet ovih vodotokova je 7,5 m3 vode u sekundi).

Ovi izvori tvore malo jezero površine oko 30 hektara (najveće dubine 3,5 m), na njemu su dva manja otoka.

## Vanjske veze

* O manastiru Sveti Naum na stranicama ''Open Society Institute''  (*engleski*)
* Panoramske slike manastira Sv.Naum
* Portal obližnjeg hotelskog kompleksa  (*makedonski*)
Anne Francis

**Anne Francis** (16. septembar 1930 2. januar 2011) bila je američka glumica najpoznatija po ulozi u klasičnom science fiction filmu *[[Forbidden Planet]]* (1956), kao i kao naslovna protagonistica TV-serije *[[Honey West (TV serija)|Honey West]]* (1965–66) u kojoj je tumačila privatnu detektivku i za što je osvojila Zlatni globus.

## Reference

## Vanjske veze

* 
* 
*
Wonder Woman (TV serija)

***Wonder Woman*** je američka TV-serija temeljena na istoimenom stripu DC Comics, koja se originalno prikazivala od 1976. do 1979. na programima mreža ABC i CBS. Naslovnu protagonisticu je tumačila Lynda Carter, a njenog partnera Lyle Waggonera Steve Trevor.

Serija je započela kao TV-film *The New, Original Wonder Woman*, originalno emitiran 1975. godine. Uspjeh tog TV-filma, kao i još dva koja su slijedili, su potakli ABC da naruči snimanje redovne serije, koja emitirana 1976. Ona je doživjela veliku gledanost ali je ABC zbog radnje smještene u doba drugog svjetskog rata i uz to vezanih visokih troškova produkcije, odustao od snimanja. Seriju je zbog toga preuzeo CBS koji je radnju smjestio u suvremeno doba.

## Napomene

## Reference
* Pendergast, Tom and Sara Pendergast (2002). *St. James Encyclopedia of Popular Culture, vol. 4*. St. James Press. .

## Vanjske veze
* 
* 
* 
* 
* ''Wonder Woman'' video clips from the 1967 pilot, Lynda Carter series, and the animated incarnations 
* ''Who's Afraid of Diana Prince'' info and complete short film
* Information and clips from first Wonder Woman TV movie
* ''Wonder Woman'' streaming episodes on TheWB
Honey West (TV serija)

***Honey West*** je američka kriminalistička TV serija koja se originalno prikazivala na programu mreže ABC od 1965. do 1966. godine. Temeljila se na popularnoj seriji kriminalističkih romana o istoimenoj privatnoj detektivki koju je tumačila Anne Francis.

Lik Honey West se prvi put na televiziji pojavio 1965. u jednoj epizodi TV-serije *[[Burke's Law]]*, a uspjeh te epizode je potakao snimanje serije čiji bi protagonist bila. Honey West, kojoj je u seriji glavni partner bio "Friday" Sam (koga je tumačio John Ericson), je često odlazila na tajne zadatke zbog kojih je nosila egzotičnu ili provokativnu odjeću. Zbog toga su je često uspoređivali sa Emmom Peel, protagonisticom tada izuzetno popularne britanske TV-serije *[[The Avengers (TV serija)|The Avengers]]*. Iako je Anne Francis dobila Zlatni globus za ovu ulogu, gledanost je bila mala te je snimanje obustavljeno nakon jedne sezone.

## Vanjske veze
* 
* 
* ''Honey West'' at the Museum of Broadcast Communications 
* Pierce, J. Kingston. "A Taste of Honey." The Rap Sheet, July 29, 2009.
Burke's Law

***Burke's Law*** je američka detektivska TV serija koja se originalno prikazivala na programu mreže ABC od 1963. do 1965. Protagonist je bio Amos Burke, milionar koji istovremeno radi u losanđeleski policijski kapetan na čelu odjela za ubistva i rješava kriminalističke slučajeve dok ga voze u njegovom Rolls-Royce Silver Cloudu II. Njegov je lik tumačio Gene Barry.

Karakteristika serije je bila da je naslov svake epizode počinjao sa riječima "Who Killed..." ("Tko je ubio..."), odnosno da je svaka epizoda počinjala sa prikazom ubistva koje je rješavao Burke. Naslov same serije - "Burkeov zakon" - se odnosio na autoritativni način na koji se Burke odnosio prema svojim potčinjenima, odnosno podučavao ih svojim načelima kriminalističke istrage.

Jedna od epizoda serije, gdje se pojavljuje lik privatne detektivke Honey West (koju je tumačila Anne Francis) je poslužila kao podloga za istoimenu seriju koja se emitirala od 1965. do 1966.

Sam lik Amosa Burkea se prvi put pojavio 1961. u epizodi TV-serije *[[The Dick Powell Show]]* gdje ga je tumačio Dick Powell.

Nakon završetka treće sezone 1965. producenti su nastojali eksploatirati tada ogromnu popularnost špijunskih serija kao *[[Man from U.N.C.L.E.]]*, te je Amos Burke iz losanđeleske policije prebačen u tajnu vladinu agenciju. Nova serija, pod nazivom *Amos Burke, Secret Agent*, međutim, nije imala uspjeha te je snimanje obustavljeno nakon jedne sezone.

Godine 1994. je producent Aaron Spelling pokrenuo nastavak serije u kome je vraćen originalni naziv, a Burke ponovno postao policajac, kome je, pak, pomoć pružao njegov sin Peter (koga je tumačio Peter Barton). Ta serija, koja se uglavnom oslanjala na nostalgiju na camp i nostalgiju prema 1960-im, je preživjela jednu sezonu.

## Vanjske veze
* 
* 

*
The Dick Powell Show

***The Dick Powell Show*** je američka TV-antologija koja se emitirala na programu mreže NBC od 1961. do 1963. i čiji je voditelj bio Dick Powell. On je na mjestu voditelja ostao do smrti u januaru 1963. kada su ga zamijenili gostujući glumci, a antologija promijenila naslov u ***Dick Powell Theater***. Sadržaj su joj predstavljale 60-minutne TV-drame od kojih je jedna pod naslovom *Who Killed Judy Greer?* - a u kojoj je sam Powell tumačio lik policijskog kapetana Amosa Burkea - poslužila kao podloga za TV-seriju *[[Burke's Law]]* (1963-65) sa Geneom Barryjem u glavnoj ulozi.

Dick Powell je prije ove serije bio voditelj TV-antologije *[[Dick Powell's Zane Grey Theater]]* koja se emitirala od 1956. i 1961. i sastojala od epizoda vestern žanra.

## Vanjske veze
*
Dick Powell's Zane Grey Theater

***Dick Powell's Zane Grey Theatre***, ponekad poznata i kao ***Zane Grey Theatre***, je američka vestern TV-antologija koja se originalno emitirala na programu mreže CBS od 1956. do 1961. Ime je dobila po tome što su joj sadržaj ispočetka bile ekranizacije kratkih priča znamenitog vestern-pisca Zane Greya, a voditelj bio glumac Dick Powell. Kasnije su se počele snimati epizode po originalnim scenarijima, a autor 20 njih je bio producent Aaron Spelling.

Serija je poznata po tome što su pojedine epizode kasnije postale predložak za nekoliko vestern-serija:
* *[[Trackdown]]*, ul. Robert Culp
** **, ul. Steve McQueen
* *[[Johnny Ringo (TV serija)|Johnny Ringo]]*, ul. Don Durant
* *[[The Rifleman]]*, ul. Chuck Connors
** *[[Law of the Plainsman]]*, ul. Michael Ansara
* *[[Stageoach West (TV serija)|Stagecoach West]]*, ul. Wayne Rogers & Robert Bray
* *[[The Westerner (TV serija)|The Westerner]]*, ul. Brian Keith
* *[[Black Saddle]]*, ul. Peter Breck

## Vanjske veze
* 
* ''Dick Powell's Zane Grey Theater'' at Classic TV Archives: Westerns
* ''Dick Powell's Zane Grey Theater'' at TVGuide.com
* ''Dick Powell's Zane Grey Theatre'' DVD review and production history for series.
Trackdown

***Trackdown*** je američka vestern TV-serija koja se originalno emitirala na programu mreže CBS od 1957. do 1959. Predstavljala je *[[spin-off]]* vestern-antologije *[[Dick Powell's Zane Grey Theater]]*. Protagonist je bio teksaški rendžer Hoby Gillman (koga je tumačio Robert Culp), koji je živio u gradiću Porter i odatle proganjao odmetnike širem Divljeg Zapada. Serija se odlikovala relativnim realizmom za ondašnje prilike, jer su scenariji pojedinih epizoda bili temeljeni na stvarnim slučajevima iz arhiva Teksaških rendžera. Jedna od epizoda je kasnije poslužila kao podloga za još jedan spin off, odnosno TV-seriju  sa Steveom McQueenom u glavnoj ulozi.

## Vanjske veze
* 
* ''Trackdown'' on the "TV Acres" website
Don Durant

**Don Durant** (20. novembar 1932 &ndash; 15. mart 2005) bio je američki glumac i pjevač, najpoznatiji po ulozi revolveraša Johnnyja Ringoa u istoimenoj TV-seriji. Karijera mu je završila 1960-ih, ali je Durant prije toga uložio svoj novac u nekretnine i ostatak života proveo kao milionar, poznat po filantropskoj djelatnosti.

## Vanjske veze
* Fan website 
* 
* Tribute to Durant
The Rifleman

***The Rifleman*** je američka vestern TV serija koja se originalno emitirala na programu mreže ABC od 1958. do 1963. Predstavljala je spin-off vestern antologije* [[Dick Powell's Zane Grey Theater]]*, a radnja joj je bila smještena u North Fork u Teritoriji New Mexico 1880-ih gdje je živio naslovni protagonist Lucas McCain, veteran američkog građanskog rata i vlasnik ranča koga je bio osvojio kao vrhunski strijelac na jednom natjecanju. Lucas McCain je bio udovac koji je živio sa sinom Markom (koga je tumačio Johnny Crawford) te ga nastojao podučiti pravilnim životnim vrijednostima. Stalni lik je bio gradski šerif Micah Torrance (koga je glumio Paul Fix), kome je Lucas stalno izvlačio iz nevolje sa svojim streljačkim vještinama i puškom Winchester Model 1892.

Tvorac serije je bio Sam Peckinpah, koji je napisao scenarije i režirao mnoge epizode prve sezone, temeljeći ih na vlastitim životnim iskustvima na zapadnjačkom ranču i angažirajući Warrena Oatesa i R. G. Armstronga, karakterne glumce koji će kasnije postati njegovi stalni suradnici. Međutim, Peckinpahovo inzistiranje na realističkom nasilju i kompleksnoj karakterizaciji likova ga je dovelo u sukob sa producentima, koji su tražili "razvodnjenu" i "zašećerenu" porodičnu zabavu. Peckinpah je zato napustio produkciju kako bi počeo raditi na novoj TV-seriji *[[The Westerner (TV serija)|The Westerner]]*.

*The Rifleman* je već nakon jedne sezone dobio vlastiti spin-off u obliku TV-serije *[[Law of the Plainsman]]*, čiji se protagonist, šerif Sam Buckhart (koga je tumačio Michael Ansara), prvi put pojavio u jednoj epizodi u februaru 1959.

*The Rifleman* se na programu održao pet sezona i održao gledanost sve do samog kraja. Snimanje je 1963. obustavljeno na inzistiranje dvojice glavnih glumaca - mladi Crawford se odlučio umjesto glume posvetiti studiju i muzičkoj karijeri, dok je Connors htio započeti nove projekte.

## Vanjske veze
* 
* 
* The Rifleman's Rifle 
* The Rifleman's Rifle demonstration on YouTube.com
Stageoach West (TV serija)

*Za britansku autobusnu kompaniju istog imena v. [[Stagecoach West|Stagecoach West (autobuska kompanija)]]*

***Stagecoach West*** je bila američka vestern TV-serija koja se originalno emitirala na programu mreže ABC od 1960. do 1961. Predstavljala je spin off vestern-antologije* [[Dick Powell's Zane Grey Theater]]*. Glavni junaci su bili Luke Perry (koga je glumio Wayne Rogers) i Simon Kane (koga je glumio Robert Bray), vlasnici poštanske kočije koja je prometovala između Missourija i San Francisca. Njima se priključio 15-godišnji David "Davey" Kane (koga je glumio Richard Eyer) i sudjelovao u brojnim pustolovinama koje su ih čekale na putu. Serija je imala relativno dobru gledanost, ali je snimanje obustavljeno nakon samo jedne sezone, jer su producenti i sponzori zaključili da je američko TV-tržište jednostavno prezasićeno vestern-serijama, kojih je u to doba bilo 30-ak na tri nacionalne mreže.

## Vanjske veze
*
Wayne Rogers

**William Wayne McMillan Rogers III** (7. april 1933 - 31. decembar 2015) bio je američki filmski i televizijski glumac, najpoznatiji po ulozi 'Trapper Johna'' McIntyrea u popularnom sitkomu *[[M*A*S*H (TV serija)|M*A*S*H]]*.

Rogers se rodio i odrastao u uglednoj porodici u Birminghamu u državi Alabama, a prije početka glumačke karijere je diplomirao historiju na Princetonu. 1950-ih i 1960-ih je uglavnom igrao manje uloge, a među njima je jedina veća uloga bila u vestern TV-seriji *[[Stagecoach West (TV serija)|Stagecoach West]]*, koja je međutim brzo skinuta sa programa. Godine 1972. se prijavio na audiciju za seriju *M*A*S*H* i na njoj planirao ulogu Hawkeye Piercea. Međutim, zaključio je kako je taj lik previše ciničan te je otišao na audiciju za ulogu McIntyrea koju je poslije dobio. Iako je sa svojim kolegom Alanom Aldom, koji je tumačio Hawkeyea, postao dobar prijatelj, sve više se počeo žaliti zbog toga što mu je uloga manja i manja. Zbog toga je 1975. napustio seriju, a njegovu ulogu preuzeo Pernell Roberts. Rogers je poslije izjavio da nikada to ne bi učinio da je znao da će serija na programu ostati čak 11 sezona, ali mu je to, sa druge strane omogućilo da se više posveti karijeri poslovnog čovjeka, odnosno investitora. Današnjim generacijama je poznat kao jedan od stalnih komentatora poslovne emisije* [[Cashin' In]]* na Fox News Channelu.

## Reference

## Vanjske veze

* 
* 
* Wayne Rogers and Co.'s company portfolio for 2009–10 
* Vishay Technology names Wayne Rogers to its Board, 8/10/2006
Robert Bray

**Robert E. Bray** (23. oktobar 1917 &ndash; 7. mart 1983) bio je američki filmski i televizijski glumac, najpoznatiji po ulozi šumara Coreya Stuarta u dugovječnoj TV-seriji *[[Lassie (1954 TV serija)|Lassie]]*.

## Reference

## Ekstrerni linkovi
* 
* 
*
Black Saddle

***Black Saddle*** je bila američka vestern serija koja se originalno emitirala na programu ABC od 1959. do 1960. Glavni protagonist je bio Clay Culhane (koga je tumačio Peter Breck), bivši revolveraš koji je postao advokat nakon smrti braće u revolveraškom obračunu. Serija je predstavljala spin-off vestern-antologije *[[Dick Powell's Zane Grey Theater]]* u čijoj je epizodi Culhaneov lik tumačio Chris Alcaide.

## Vanjske veze
* 
* ''Black Saddle''  at TVAddicts
Johnny Ringo (TV serija)

***Johnny Ringo*** je američka vestern TV serija koja se originalno emitirala na programu mreže CBS od 1959. do 1960. Predstavljala je spin off vestern-antologije *[[Dick Powell's Zane Grey Theater]]*, a naslovni protagonist je bio znameniti revolveraš Johnny Ringo (koga je tumačio Don Durant), u seriji prikazan kao šerif malog grada na Divljem Zapadu. Iako je imao relativno dobru gledanost, snimanje je obustavljeno nakon jedne sezone, jer je sponzor Johnson Wax Company odlučio financirati sitcom, smatrajući da je TV-program prezasićen vestern-serijama (kojih je u to doba bilo 30 na programima tri glavne mreže).

## Izvori
* McNeil, Alex. *[[Total Television]]* (1996). New York: Penguin Books 
* Brooks, Tim and Marsh, Earle, *[[The Complete Directory to Prime Time Network and Cable TV Shows]]*(1999). New York: Ballantine Books
Chris Alcaide

**Christopher "Chris" Alcaide** (22. oktobar 1923 – 30. jun 2004) bio je američki glumac poznat po nizu uloga u vestern TV-serijama 1950-ih i 1960-ih, u kojima je uglavnom tumačio negativce.

## Reference
Peter Breck

**Joseph Peter Breck** (Rochester, New York, 13. mart 1929 -) je američki glumac čija je duga karijera bila obilježena karakternim ulogama. Stekao je slavu u ulozi Doc Holidaya u TV-seriji "Maverick", a potom kao temperamentni srednji sin Nick Barkley u popularnoj vestern seriji *[[The Big Valley]]* 1960-ih.

## Vanjske veze
* 
* 
* The Official Peter Breck website
The Westerner (TV serija)

***The Westerner*** je američka vestern TV-serija koja se originalno emitirala na programu mreže NBC 1960. Nastala je kao spin off vestern-antologije *[[Dick Powell's Zane Grey Theater]]*, a njen tvorac je bio Sam Peckinpah. Naslovni protagonist je bio Dave Blessingham (koga je glumio Brian Keith), pustolov koji je lutao Divljim Zapadom praćen svojim vjernim psom Spikeom. Snimanje serije je obustavljeno nakon samo 13 epizoda, ali su je kasniji kritičari hvalili zbog neuobičajenog modernog stila i atmosfere za svoje doba. Godine 1963. ju se bez uspjeha pokušalo "reanimirati" u obliku epizode TV-serije* [[The Dick Powell Show]]*, gdje je Blessinghamov lik premješten u suvremeno doba.

## Vanjske veze
*
Law of the Plainsman

**Law of The Plainsman** je američka vestern TV-serija koja se originalno prikazivala na programu mreže NBC od 1959. do 1960. Glavni protagonist je bio Sam Buckhart (koga je tumačio Michael Ansara), na Harvardu obrazovani Indijanac koji je radio kao federalni šerif. Njegov se lik prvi put pojavio u epizodama popularne TV-serije *[[The Rifleman]]*.

## Vanjske veze
* 

## Izvori
* McNeil, Alex. *[[Total Television]]* (1996). New York: Penguin Books 
* Brooks, Tim and Marsh, Earle, *[[The Complete Directory to Prime Time Network and Cable TV Shows]]* (1999). New York: Ballantine Books
Michael Ansara

**Michael Ansara** (15. april 1922 - 31. jul 2013) je bio američki glumac rodom iz Sirije, najpoznatiji po ulozi indijanskog poglavice Cochisea u TV-seriji *[[Broken Arrow (TV serija)|Broken Arrow]]*, kao i klingonskog komandanta Kanga u tri različite *[[Zvjezdane staze|Star Trek]]* serije.

## Vanjske veze

* 
* 
* 

*
Paul Fix

**Paul Fix** (Dobbs Ferry, 13. mart 1901 – Los Angeles, 14. oktobar 1983) bio je američki filmski i televizijski karakterni glumac, najpoznatiji po ulogama u vesternima. Vrhunac karijere mu je predstavljala uloga šerifa Micaha Torrancea u popularnoj TV-seriji *[[The Rifleman]]*.

## Vanjske veze
* 
* 
* Paul Fix na Battlestar Wiki, enciklopediji *Battlestar Galactice*
*
Johnny Crawford

**John Ernest "Johnny" Crawford** (26. mart 1946 -) je američki karakterni glumac, pjevač i muzičar. Postao je poznat kao dijete, odnosno kao član trupe dječje glumačko-zabavljačke trupe poznate kao *[[Mickey Mouse Club|Mouseketeers]]*. Vrhunac je slave stekao ulogom Marka McCaina, protagonistovog sina u popularnoj vestern-seriji *[[The Rifleman]]*.

## Vanjske veze

* 
* http://www.scottstander.com/Personalities/johnny_crawford.html 
* Johnny Crawford on The Rifleman 
* Official Site for Crawford Music
* Johnny Crawford's MySpace site
Chuck Connors

**Chuck Connors** (10. april 1921 – 10. novembar 1992) bio je američki glumac i profesionalni košarkaš i igrač bejzbola. Godine 1946. je nastupao za *[[Boston Celtics]]e*, a krajem 1940-ih za *[[Los Angeles Dodgers|Brooklyn Dodgerse]]* i *[[Chicago Cubs]]e*, postavši tako jednim od dvanaest američkih sportaša koji su nastupali i za klubove u NBA i za klubove u MLB. 1950-ih je ulogom u filmu *[[South Sea Woman]]* započeo glumačku karijeru koja će svoj vrhunac imati u popularnoj vestern-seriji *[[The Rifleman]]* krajem 1950-ih i početkom 1960-ih, u kojoj je glumio rančera Lucasa McCaina. Osim po njoj, istakao se i nizom zapaženih karakternih uloga u filmovima kao što su *[[Big Country (film)|Big Country]]* i *[[Soylent Green]]*.

Connors je bio poznat i kao pristaša Republikanske stranke te ga je predsjednik Richard Nixon za svog mandata često dovodio kao gosta na javne skupove. Jedna takva prigoda je bila službena posjeta sovjetskog vođe Leonida Brežnjeva SAD u junu 1973. Brežnjev je u okupljenoj masi prepoznao Connorsa te došao da se rukuje s njime i zagrli ga. Ispostavilo se da je *The Rifleman* bio prikazivan na sovjetskoj televiziji, te da je Brežnjev postao njegov fan. Connors je nekoliko mjeseci kasnije posjetio Brežnjeva u SSSR-u, a godine 1982. mislio otići na Brežnjevljev pogreb, a što mu nije dozvolila tadašnja Reaganova administracija.

## Vanjske veze
* The Riflemans Rifle website  - Riflemans rifle, Chuck Connors
* The Rifleman Chuck Connors  - The Rifleman Chuck Connors
* 
* 
* Basketball-Reference.com - career basketball statistics and analysis

* TV Party - Meeting with Brezhnev
* Time Magazine  - Meeting with Brezhnev
* 
* Chuck Connors
Robert Culp

**Robert Martin Culp** (16. august 1930 – 24. mart 2010) bio je američki glumac, scenarist i režiser, najpoznatiji po televizijskim ulogama među kojom se ističe tajni agent Kelly Robinson u TV-seriji *[[I Spy]]* iz 1960-ih.

Mlađim generacijama je poznat i kao narator u TV-spotu za Eminemovu i Dr. Dreovu pjesmu *[[Guilty Conscience]]* iz 1999.

## Vanjske veze
* Official website 
* 
* 
* 
* Archive of American Television Interview with Robert Culp (2007)
* Lasting Tribute to Robert Culp
* Robert Culp Videos
Quincy, M.E.

***Quincy, M.E.*** je američka kriminalistička TV serija koja se originalno prikazivala na programu mreže NBC od 1976. do 1983. Naslovni protagonist je bio dr. Quincy, mrtvozornik u službi Okruga Los Angeles (koga je tumačio Jack Klugman) i koji je istraživao slučajeve sumnjivih smrti.

Quincyju, bivšem mornaričkom kapetanu, u istragama je pomagao njegov vjerni pomoćnik Sam Fuyijama (koga je glumio Robert Ito), ali se on sam sukobljavao sa svojim pretpostavljenim dr. Robertom Astenom (koga je glumio John S. Ragin) i policijskim poručnikom Frankom Monahanom (koga je glumio Garry Walberg), koji su držali da svojim istragama naizgled banalnih smrti gubi novac poreznih obveznika ili preuzima tuđe ovlasti.

Serija se u svojim kasnijim sezonama osim čisto kriminalističkim sadržajem počela baviti i društveno angažiranom tematikom, te su producenti nastojali ukazati na neke goruće probleme kao što su nedostupnost pojedinih lijekova, odlaganje opasnog otpada, dostupnost vatrenog oružja i sl.

Današnjim je kritičarima serija zanimljiva prije svega zato što se Quincy u svojim istragama oslanjao manje na psihologiju i ispitivanje svjedoka, a više na pronalaženje i analizu forenzičkih tragova. Zbog toga se ponekad smatra svojevrsnom pretečom i/li rodonačelnikom danas popularnih forenzičkih serija kao što je *[[CSI]]*.

## Vanjske veze
* 
* The Quincy Examiner - Online Home to Fans of QME
* Mystery.net - ''Quincy, M.E.''
* Episodeguide
* Youtube: Quincy Show Theme Song put to words
Wanted: Dead or Alive (TV serija)

***Wanted: Dead or Alive*** je američka vestern TV-serija koja se originalno prikazivala na programu mreže CBS od 1958. do 1961. Njen protagonist, koji se prvi put pojavio kao lik u epizodi TV-serije Trackdown, bio je Josh Randall, južnjački veteran građanskog rata koji je na Divljem Zapadu zarađivao za život kao lovac na ucjene. Randall je prikazan kao lik meka srca, uvijek spreman svoju nagradu ustupiti osobama u nevolji ili pružiti priliku odmetnicima i zatvorenicima za koje misli da je zaslužuju. Serija je McQueena učinila velikom zvijezdom i značajno doprinijela njegovoj karijeri.

Godine 1986. je snimljen njen nastavak u obliku igranog filma ** čija je radnja bila smještena u suvremeno doba, a protagonist bio Randallov unuk Nick Randall, koga je tumačio Rutger Hauer.

## Vanjske veze
*